कर्णनासाकंठ विज्ञान
कर्णनासाकंठ विज्ञान (Otorhinolaryngology या Otolaryngology) या नाक, कान, गला विज्ञान (ई०एन०टी०, ENT- Ear, Nose, Throat),कान (कर्ण), नाक (नासा) और गले (कण्ठ) से सम्बन्धित चिकित्साविज्ञान की एक शाखा है। यह शल्यचिकित्सा की एक विशिष्टता (स्पेशिआलिटी) है। इस विशेषज्ञता वाले चिकित्सकों को कर्णनासाकंठ विज्ञानी (otorhinolaryngologists या otolaryngologists या ENT doctors या ENT surgeons आदि) कहते हैं। जिन लोगों को कान, नाक, गला, खोपड़ी के आधारभाग तथा सिर और गले के कैन्सर और ट्यूमर की समस्या होती है वे कर्णनासाकंठ विज्ञानी से चिकित्सा-परामर्श लेते हैं।